.

Predmet: Geografija

Nastavnik: Vesna Katuša prof.

Šk.god. 2018./2019.

ELEMENTI OCJENJIVANJA

U nastavi geografije ocjenjuju se sljedeći elementi:

|  |  |
| --- | --- |
| Geografska znanja | * poznavanje ključnih pojmova odnosno usvojenost znanja propisanih nastavnim planom i programom |
| Geografske vještine | * sposobnost uočavanja pojava i procesa, povezivanja nastavnih sadržaja sa drugim temama i predmetima, samostalno izvođenje zaključaka pri analizi geografskih problema te povezivanje naučenog sa životnom praksom * izrada i analiza grafičkih priloga (profila, tematskih karata, ppt, plakata, shema, skica...) |
| Kartografska pismenost | * ocjenjuje se poznavanje elemenata i sadržaja svih vrsta karata, orijentacija na karti, te brzina, točnost i samostalnost „čitanja“ geografske karte po zadanim pojmovima |

OBLICI OCJENJIVANJA

|  |  |
| --- | --- |
| Pisana provjera | * Piše se nakon obrađene i uvježbane nastavne cjeline (provjere su najavljene i objavljene u Vremeniku pisanih provjera) zadacima objektivnog tipa (kratki odgovori, višestruki izbor, zaokruživanje, povezivanje, dopunjavanje, pojašnjavanje...) |
| Usmena provjera | * Provodi se sustavno, u pravilu na svakom nastavnom satu, bez obvezne najave kao uvodno ponavljanje i priprema za novu nastavnu jedinicu. Nakon obrađene nastavne cjeline prozivanjem učenici odgovaraju cijelu nastavnu cjelinu, do 10 minuta pojedinačno, a pritom dobivaju dvije ocjene. Prvom ocjenom se ocjenjuje geografsko znanja, a drugom kartografska pismenost odnosno geografske vještine (ovisno o karakteru pitanja). |

Broj bodova na pisanoj provjeri je osnova za određivanje brojčane ocjene i unaprijed je istaknut.

|  |  |  |  |  |  |
| --- | --- | --- | --- | --- | --- |
| Broj bodova (%) | 0 - 50 | 51 - 60 | 61 - 75 | 76- 90 | 91 - 100 |
| Ocjena | nedovoljan | dovoljan | dobar | vrlo dobar | odličan |

KRITERIJI VREDNOVANJA

|  |  |
| --- | --- |
| Ocjena | Kriterij ocjenjivanja |
| Odličan (5) | * reakcija učenika na postavljena pitanja je brza i točna * izrazito temeljito, opširno i s lakoćom obrazlaže naučeno * gradivo je usvojeno s potpunim razumjevanjem * pokazuje razvijeno logičko povezivanje s životnom praksom * samostalan, izrazito uspješno koristi zemljovid (paralelno pokazuje na karti iznošeno gradivo) * sve navedeno vrši bez pomoći nastavnika |
| Vrlo dobar (4) | * reakcija učenika na postavljeno pitanje sporija, no i dalje bez pomoći nastavnika * kvaliteta znanja je točna i opširna, a način iznošenja je uglavnom logičan * uspješno primjenjuje znanja i povezuje, no polagano i sporije uočava osnovne geografske procese * točno i samostalno, no sporije „čita“ geografsku kartu |
| Dobar (3) | * rekacija učenika na postavljeno pitanje je spora i uz pomoć nastavnika (potpitanja, navođenje na odgovor) * činjenice izlaže jasno i nedvosmisleno * polagano i uz pomoć uočava osnovne geografske pojmove i procese * djelomično i nepotpuno izvodi zaključke pri analizi geografskih problema * djelomično logično zaključuje i povezuje s životnom praksom * većinu pojmova pokazuje točno na zemljovidu (potrebno navođenje) |
| Dovoljan (2) | * reakcija učenika na postavljeno pitanje je nepotpuno iznošenje naučenog sa pogreškama, jednostavno opisuje, otežano i površno povezuje, tek uz pomoć nastavnika zadovoljavajuće iznosi * površno i djelomično uočava osnovne geografske procese i zaključuje * teško prepoznaje pojedine geografske sadržaje na zemljovidu i slabo se njime koristi |
| Nedovoljan (1) | * usvojenost gradiva je ispod 50%, odgovori su površni, nelogični i iznešeni bez razumijevanja * nesamostalan, niti uz pomoć nastavnika nije usvojio ključne pojmove * ne povezuje, donosi nelogične zaključke, * ne prepoznaje geografske sadržaje na karti * ne pokazuje volju i želju za stjecanjem geografskih znanja |

PRAĆENJE

U rubrici bilješki upisuju se:

* datum i naziv cjeline koja se usmeno provjerava
* zadaća se redovito piše u radnu bilježnicu ili u bilježnicu
* u radnoj bilježnici se ocjenjuje točnost,urednost i preciznost rada na geografskim kartama
* nošenje pribora za rad (bilježnica, udžbenik i atlas)
* osvrt na aktivnost učenika na satu, interes za nastavne sadržaje, odnos prema radu te suradnja sa učenicima i učiteljicom(moguća zapažanja su: ističe se, aktivno sudjeluje, potreban poticaj...)

ZAKLJUČNA OCJENA IZ GEOGRAFIJE

Zaključna ocjena iz geografije je rezultat ukupnog vrednovanja tijekom cijele nastavne godine (ne samo 2.polugodišta). Kao polazište pri zaključivanju, uzima se aritmetička sredina svih ocjena iz elemenata ocjenjivanja.

OCJENJIVANJE REFERATA , POSTERA I PREZENTACIJA

Odličan (5):

* Izvrsno koncipiran naslov (sadržajno i vizualno) s odgovarajuće pridodanim imenima autora.
* Vizualni materijal: odličan opći dojam, dobra povezanost dijelova i prikladna količina materijala, izvrstan izbor slika i savršena uravnoteženost između slikovnog materijala i teksta.
* Tekst: tečnost, dobar izbor riječi, uravnoteženost stručnih termina i svakodnevnog jezika, potpuni nedostatak sadržajnih ili pravopisnih pogrešaka.
* Učenik samostalno izlaže
* Poster odaje visoku motiviranost i stručnost.
* Izvrsna prezentacija.

Vrlo dobar (4):

* Dobar naslov (sadržajno i vizualno) s odgovarajuće pridodanim imenima autora.
* Vizualni materijal: veoma dobar opći dojam, kvalitetno ispričana priča bez većih sadržajnih ili pravopisnih pogrešaka. Dobra uravnoteženost između slikovnog materijala i teksta.
* Poster odaje solidnu motiviranost i stručnost.
* Veoma dobra prezentacija.

Dobar (3):

* Prosječan naslov (sadržajno i vizualno) s odgovarajuće pridodanim imenima autora.
* Vizualni materijal: dobro odabran, ali pomalo nedosljedno; nedovoljna uravnoteženost slikovnog materijala i teksta. U tekstu su prisutne sadržajne ili pravopisne pogreške, a stil je ponešto nespretan.
* Poster odaje manjkavu motiviranost i stručnost.
* Prosječna prezentacija,učenik čita tekst sa slajdova ili iz referata

Dovoljan (2):

* Zadatak ispunjen s gotovo svim potrebnim elementima, ali: naslov je neprikladan, nema imena autora;
* vizualni materijal je loše odabran ili nedostatne kvalitete; neuravnoteženost slikovnog materijala i teksta; u tekstu prisutan veći broj pogrešaka ili neadekvatan jezik.
* Poster odaje veoma slabu motiviranost i stručnost.
* Neadekvatna prezentacija.

Nedovoljan (1):

* Zadatak nije ispunjen na vrijeme ili mu nedostaju ključni elementi (loš naslov, nema imena autora, potpuni nedostatak slikovnog materijala ili teksta, neadekvatnost u odnosu na temu, uočljive sadržajne ili pravopisne pogreške u tekstu.
* Poster odaje potpunu nemotiviranost i pomanjkanje stručnosti.
* Nikakva ili veoma loša prezentacija.